EkBass/fiwiki-20250220-pages-articles huggingface dataset:
Saippuakupla

Saippuakupla on saippuan ja veden sekoituksesta muodostuva ontto pallo. Kuplan saa aikaiseksi puhaltamalla ilmaa saippuavedestä muodostunutta kalvoa kohti niin, että kalvo irtoaa raameistaan ja muodostaa leijuvan kuplan. Kuplat kestävät vain hetken ja hajoavat itsestään tai osuessaan johonkin. Saippuakuplat ovat irisoivia eli ne kimaltelevat sateenkaaren väreissä. Irisointi aiheutuu valon interferenssistä valosäteiden heijastuessa sekä kuplan kalvon sisä- että ulkopinnasta ja kohdatessa eri aallon vaiheissa. Saippuakupla puhalletaan yleensä muovisella saippuakuplapuhaltimella. Isoja kuplia varten on mahdollista kehitellä myös oma puhallin esimerkiksi metallista. Kuplasta saa kestävämmän lisäämällä saippuaveteen pihkaa, sokeria, siirappia tai tapettiliisteriä.Saippuakuplan salaisuus on koostumuksessaviitattu 16.6.2012 Yleensä lapset puhaltelevat saippuakuplia omaksi ilokseen. Niitä käytetään myös taiteellisissa esityksissä tehostekeinona ja nykyisin myös häissä riisin heittelyn sijaan. ==Lähteet== == Aiheesta muualla == Luokka:Taitoleikkikalut cs:Bublifuk
Korallisaari

Korallisaari on saari, joka muodostuu pääasiassa korallieläinten kuorista syntyneestä korallihiekasta. Korallisaaria syntyy tulivuorisaaren vajotessa mereen, mikäli sen ympärille on kertynyt korallia. Tällöin syntyy atolli, jonka keskellä on laguuni. Korallisaaren kasvillisuus on karua, ja puista korallisaarella menestyvät vain kookospalmut. Korallisaaria on vain tropiikissa päiväntasaajan molemmin puolin. Eniten niitä on Tyynellämerellä. Sellaisia ovat esimerkiksi Jarvis, Baker Island ja Howlandinsaari sekä jotkin Kiribatin saaret. Luokka:Saaret
Suomen Pietarin instituutti

Suomen Pietarin instituutti on vuonna 1992 perustettu suomalainen kulttuuri- ja tiedeinstituutti Pietarissa. Instituutin päätavoite on esitellä ja tukea suomalaista kulttuuria ja tiedeyhteistyötä Venäjällä. Suomen Pietarin instituutti järjestää avoimia yleisötapahtumia ja tukee suomalaisten asiantuntijoiden osallistumista merkittäviin Pietarissa järjestettäviin tapahtumiin, kuten festivaaleille, näyttelyihin ja seminaareihin. Organisaatio toimii yhdistävänä linkkinä suomalaisten ja venäläisten tiede- ja kulttuurialan asiantuntijoiden välillä. Suomen Pietarin instituutti on itsenäinen voittoa tavoittelematon organisaatio, jota rahoittaa Suomen opetus- ja kulttuuriministeriö. Se on osa Suomen kulttuuri- ja tiedeinstituuttien verkostoa, johon kuuluu 17 itsenäistä toimijaa eri puolilla maailmaa. Suomen Pietarin instituutti sijaitsee Suomi-talon ensimmäisessä kerroksessa, jossa toimii myös instituutin kaikille avoin kirjasto. Vuodesta 2017 Suomen Pietarin instituuttia hallinnoi Suomi-Venäjä-seura. Venäjän aloitettua hyökkäyssodan Ukrainassa Suomen Pietarin instituutti laittoi yleisöohjelmansa tauolle 25.2.2022 ja keskeytti toimintansa kokonaan huhtikuussa Suomi-Venäjä-seuran hallituksen päätöksen mukaisesti. Suomi-Venäjä-seuran hallitus päätti kesäkuussa 2022 vetäytyä tehtävästään Suomen Pietarin instituutin taustajärjestönä ja lopettaa Suomen Pietarin instituutin toiminnan. Instituutin johtaja (2018-2022) Sani Kontula-Webb kiitti yhteistyökumppaneita ja sidosryhmiä jäähyväisviestissään. == Suomen Pietarin instituutin johtokunta == Suomen Pietarin instituutin johtokuntaan kuuluu tieteen, kulttuurin ja liike-elämän asiantuntijoita. Johtokunnan tehtävänä on toimia instituutin tukena ohjelmasuunnittelussa ja toiminnan kehittämisessä. Johtokunnan jäsenet: Kalervo Väänänen, Turun yliopiston rehtori emeritus Marjo Mäenpää, Kulttuuripolitiikan tutkimuskeskuksen johtaja Suvi Saloniemi, Helsingin Designmuseon intendetti Ilkka Salonen, East Officen hallituksen puheenjohtaja Niina Sinkko, Suomi-Venäjä-seuran pääsihteeri Sanna Iskanius, koulutusjohtaja, Itä-Suomen yliopisto ==Instituutin johtajat== * 1992–1995 Jukka Mallinen * 1995–1998 Merja Wahlroos * 1998–2000 Timo Vihavainen * 2000–2004 Jarmo Nironen * 2005–2008 Helena Autio-Meloni * 2008–2011 Mira Pitkänen * 2011–2012 Kirsi Tykkyläinen * 2012-2016 Elina Kahla *2017 (maaliskuu– huhtikuu) Maarit Uber * 2017 Mika Pylsy (V.t.) *2018–31.12.2022 Sani Kontula- Webb ==Lähteet== == Aiheesta muualla == *Suomen Pietarin instituutin kotisivut *Suomen kulttuuri- ja tiedeinstituutit Luokka:Suomen kulttuuri- ja tiedeinstituutit Luokka:Pietari Luokka:Suomen tutkimuslaitokset
Steven Dale Green

Steven Dale Green (2. toukokuuta 1985 – 15. helmikuuta 2014 Tucson, Arizona) oli yhdysvaltalainen rikollinen. Hän liittyi Yhdysvaltain armeijaan vuonna 2005 ja lähti myöhemmin samana vuonna Irakiin. 12. maaliskuuta 2006 hän syyllistyi Irakissa 14-vuotiaan paikallisen tytön raiskaukseen ja tämän sekä tytön kolmen perheenjäsenen murhiin. Hän suunnitteli ja toteutti raiskauksen neljän muun sotilaan kanssa. Green joutui erotetuksi armeijasta persoonallisuushäiriön takia jo ennen pidätystään kesällä 2006. Siksi tapaus myös käsiteltiin siviilioikeudessa, jossa Greenille vaadittiin kuolemanrangaistusta, mutta vuonna 2009 hänet tuomittiinkin elinkautiseen vankeuteen ilman armahdusmahdollisuutta. Green kasvoi Texasin Midlandissa. Hän oli jäänyt hieman ennen armeijaan liittymistä kiinni alkoholin hallussapidosta. Green löytyi hirttäytyneenä sellistään arizonalaisessa vankilassa 15. helmikuuta 2014. == Lähteet == Luokka:Yhdysvaltalaiset sotilaat Luokka:Yhdysvaltalaiset murhaajat Luokka:Yhdysvaltalaiset elinkautisvangit Luokka:Vuonna 1985 syntyneet Luokka:Vuonna 2014 kuolleet Luokka:Itsemurhan tehneet
10,5 cm leichte Feldhaubitze 18

pienoiskuva|10.5 cm leFH 18 tuliasemassa itärintamalla 1942 10,5 cm leFH 18 () on Rheinmetallin vuosina 1929–1930 suunnittelema ja vuosina 1935-1945 valmistama 105 mm haupitsi. == Käyttö Suomessa == Suomeen tykkimallia ostettiin Saksasta vuoden 1944 keväällä 53 kappaletta. Suomessa nimikkeeksi tuli 105 H 33. Juuri ennen välien rikkoutumista Saksan kanssa oli ehditty laivata 8 kpl haupitseja mallia 10,5 cm leFH 18/40, jotka saapuivat Suomeen 5.9.1944. Ne saivat nimikkeen 105 H 33–40. Mallissa 18/40 oli sama putki kuin mallissa 18, mutta se oli asennettu 7,5 cm Pak 40 -panssarintorjuntakanuunan modifioidulle lavetille tykin keventämiseksi. Nämä aseet eivät enää ehtineet mukaan sotatoimiin. Sodassa tykeillä ammuttiin 22 792 laukausta, yhtään tykkiä ei menetetty. ==Tiedot== *Kaliiperi: 105 mm *Putkipituus: 28 kaliiperia *Kantama 11,3 km *Tulinopeus 4–6 ls/min *Ammuksen paino 14,8–15,3 kg *Tuliasemapaino 1 985 kg *Jaettu Kevyt patteristo 17:lle, 20:lle ja 23:lle sekä Kenttätykistörykmentti 9:n 3. patteristolle. ==Määrät ja vastaanottopäivät Suomessa== *21.2.–4.3.1944 53 kpl 105 H 33 (10,5 cm leFH 18) *5.9.1944 8 kpl 105 H 33-40 (10,5 cm leFH 18/40) ==Lähteet== * Luokka:Rheinmetall Luokka:Haupitsit Luokka:Suomen puolustusvoimien tykkikalusto Luokka:Heerin kalusto
Ruusupeipot

Ruusupeipot (Lagonosticta) on loistopeippojen heimoon kuuluva varpuslintusuku. Ruusupeippojen sukuun kuuluu BirdLifen mukaan yksitoista lajia. == Ruusupeippoihin kuuluvia lajeja == * Angolanruusupeippo (Lagonosticta landanae) * Malinruusupeippo (Lagonosticta virata) * Naamioruusupeippo (Lagonosticta larvata) * Nigerianruusupeippo (Lagonosticta sanguinodorsalis) * Punaruusupeippo (Lagonosticta rhodopareia) * Ruohikkoruusupeippo (Lagonosticta rara) * Ruokoruusupeippo (Lagonosticta nitidula) * Ruusupeippo (Lagonosticta senegala) * Savanniruusupeippo (Lagonosticta rufopicta) * Tšadinruusupeippo (Lagonosticta umbrinodorsalis) * Tuliruusupeippo (Lagonosticta rubricata) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Lagonosticta Luokka:Loistopeipot
Khaw Boon Wan

thumb|right|Khaw Boon Wan Khaw Boon Wan (; s. 8. joulukuuta 1952 Penang, nyk. Malesia) on singaporelainen poliitikko. Hän on parlamentin jäsen ja maansa nykyinen terveysministeri. Uskonnoltaan hän on buddhalainen.The Cabinet == Lähteet == Luokka:Singaporen ministerit Luokka:Vuonna 1952 syntyneet Luokka:Elävät henkilöt
Shigeru Ishiba

Shigeru Ishiba (; s. 4. helmikuuta 1957) on japanilainen liberaalidemokraattisen puolueen poliitikko. Hän on toiminut puolueen johtajana ja Japanin pääministerinä 1. lokakuuta 2024 alkaen. Ennen pääministeriyttään Ishiba toimi puolustusministerinä. Hän oli pyrkinyt pääministeriksi tuloksetta jo neljä kertaa aiemmin. Ishiban tärkein kilpailija aseman tavoittelijana vuoden 2024 puheenjohtajavalinnassa oli talousturvallisuusministeri Sanae Takaichi. Viimeisellä äänestyskierroksella Takaichi sai 194 ja Ishiba 215 ääntä. == Näkemyksiä == Ishiba on kertonut pohtivansa toimia mahdollisen ufojen saapumisen varalta. Hän kertoi joulukuussa 2007, että ufojen olemassaoloa ei ole syytä kiistää. Hänet nimitettiin toukokuussa 2024 ufohavaintoja selvittävän valiokunnan neuvonantajaksi. Ishiba on äärinationalistisen Nippon Kaigi -järjestön jäsen. Uskonnolliselta vakaumukseltaan Ishiba on kristitty. == Lähteet == Luokka:Japanin pääministerit Luokka:Japanilaiset poliitikot Luokka:Vuonna 1957 syntyneet Luokka:Elävät henkilöt
Hämeen ammatti-instituutti

Hämeen ammatti-instituutti (lyhenne HAMI, englanniksi Häme Vocational Institute) tarjoaa toisen asteen ammatillista luonnonvara- ja ympäristöalan sekä elintarvikealan ja matkailualan koulutusta. Ammatti-instituutin keskeisimmät toimintamuodot ovat nuorisolle ja aikuisille suunnattu perustutkintoon johtava ammatillinen koulutus sekä ammatillinen lisä- ja täydennyskoulutus. Oppilaitos tekee kiinteää yhteistyötä Hämeen ammattikorkeakoulun kanssa, sillä ne toimivat samoissa tiloissa ja käyttävät yhteisiä resursseja. Toisen asteen ammatillinen koulutus on käytännönläheistä, ja opiskelussa painotetaan tekemällä oppimista. Osa ammatillisen koulutuksen opinnoista toteutetaan työharjoittelussa, ja osaamista punnitaan myös näytöillä, jotka on suunniteltu ja järjestetty yhteistyössä työelämän edustajien kanssa. Ammatti-instituutti on Hämaan ammattikorkeakoulun (HAMK) tytäryhtiö. HAMK oy:n osakaskuntia ovat Hämeenlinna, Forssa, Riihimäki, Valkeakoski, Hattula ja Tammela. == Hämeen ammatti-instituutin koulutusohjelmat == * Maatilatalouden koulutusohjelma, tutkinto: maatalousalan perustutkinto, tutkintonimike: maaseutuyrittäjä * Puutarhatuotannon koulutusohjelma, tutkinto: puutarhatalouden perustutkinto, tutkintonimike: puutarhuri * Viheralan koulutusohjelma, tutkinto: puutarhatalouden perustutkinto, tutkintonimike: puutarhuri * Metsätalouden koulutusohjelma, tutkinto: metsäalan perustutkinto, tutkintonimike: metsuri - metsäpalvelujen tuottaja * Metsäenergian tuotannon koulutusohjelma (aikuiskoulutus), tutkinto: metsäalan perustutkinto - aikuiskoulutus, tutkintonimike: metsäenergian tuottaja * Meijerialan koulutusohjelma, tutkinto: elintarvikealan perustutkinto, tutkintonimike: meijeristi Perustutkintojen laajuus on 180 osaamispistettä == Ammatti- ja erikoisammattitutkintoihin valmistava koulutus == * Maidonjalostajan ammattitutkinto * Meijeriteollisuuden ammattitutkinto * Mehiläistarhaajan ammattitutkinto * Golfkentähoitajan ammattitutkinto * Golfkenttämestarin erikoisammattitutkinto * Viinintuotannon ammattitutkinto * Liikenneopettajan erikoisammattitutkinto * Lähiesimiestyön ammattitutkinto * Johtamisen erikoisammattitutkinto Lisäksi ammatti-instituutti tarjoaa ammatillista kaikille avointa ja ryhmille räätälöitävää lisä- ja täydennyskoulusta. Hämeen ammatti-instituutilla on seuraavat toimipisteet: Visamäki, Sairio ja Evo Hämeenlinnassa sekä Lepaa (Hattula), Mustiala (Tammela) ja Liikenenneopetuskeskus (Riihimäki) ==Lähteet== *Hämeen ammatti- instituutin verkkosivut ==Aiheesta muualla== *Hämeen ammatti-instituutti Luokka:Hattula Luokka:Hämeenlinnan oppilaitokset Luokka:Tammela Luokka:Lammi Luokka:Suomen ammattioppilaitokset Luokka:Riihimäen oppilaitokset
Sinipeipot

Sinipeipot (Uraeginthus) on loistopeippojen heimoon kuuluva varpuslintusuku. Sinipeippojen sukuun kuuluu BirdLifen mukaan 3 lajia. == Sinipeippoihin kuuluvia lajeja == * Punaposkipeippo (Uraeginthus bengalus) * Sinipeippo (Uraeginthus angolensis) * Sinipääpeippo (Uraeginthus cyanocephalus) ==Lähteet== == Aiheesta muualla == *ITIS: Uraeginthus (englanniksi) Luokka:Loistopeipot
Pallacanestro Cantù

Pallacanestro Cantù on italialainen koripalloseura Cantùn kaupungista. Seuran nimi vaihtelee kulloisenkin sponsorisopimuksen mukaan. Cantù on yksi Euroopan menestyneimmistä, sillä ainoastaan Real Madrid on voittanut sitä enemmän eurooppalaisia seurajoukkuekilpailumestaruuksia. == Historia == Vuonna 1936 perustettu seura on pienestä koostaan huolimatta ollut aina tärkeänä osallisena Euroopan koripallokartalla. Sen ensimmäinen merkittävä saavutus oli Mussolini Cupin voitto vuonna 1942. Toisen maailmansodan jälkeen joukkue jatkoi pelaamista kolmanneksi korkeimmalta tasolta vuonna 1949. Toiseksi korkeimmalle tasolle nousu tapahtui vuonna 1953, ja vuotta myöhemmin joukkue pelasi jo Serie A:ssa. Seura voitti ensimmäisen Italian mestaruutensa vuonna 1968, jolloin alkoi seuran nousu kohti Euroopan eliittiä. Vuoden päästä joukkueeseen liittyi seuralegendaksi noussut Pierluigi Marzorati. Korac Cupin perustamisen jälkeen seura voitti kilpailun kolme kertaa perättäin vuosina 1973–1975. Saporta Cupin joukkue voitti neljästi viiden vuoden sisällä vuosina 1977–1981. Kun joukkue voitti Italian mestaruuden vuonna 1981, avautuivat ovet Euroliigaan. Pelit Euroliigassa eivät kuitankaan alkaneet lupaavasti, sillä joukkueen silloisen valmentajan, Valerio Bianchinin, vastasyntynyt poika kuoli, eikä Bianchini lähtenyt joukkueen vieraspeleihin. Joukkue kuitenkin pystyi voittamaan finaalin Maccabia vastaan ja juhli ensimmäistä Euroopan mestaruutta. Seuraavalla kaudella joukkue pääsi taas finaaliin saakka, jossa se voitti arkkivihollisensa Billy Milanon. Seuran voittokulku eurokentillä loppui vuonna 1991, jolloin Cantù voitti viimeisen Korac Cupinsa. == Lähteet == == Aiheesta muualla == * Virallinen kotisivu * Foorumi Cantu Luokka:Cantù
Inosiini

Inosiini (C10H12N4O5) on glykosidi, joka muodostuu, kun riboosisokeri liittyy glykosidisidoksella hypoksantiinimolekyyliin. Inosiini on osa siirtäjä-RNA:ta. Inosiini muodostaa parin adeniinin, sytosiinin tai urasiilin kanssa. == Kliininen merkitys == Elimistö muodostaa inosiinia aminohapoista ja glukoosista. Inosiini itse on osa puriinien kuten adeniinin valmistusta. Inosiinin on väitetty parantavan urheilusuorituksia parantamalla veren hapenkuljetuskykyä, vaikuttamalla insuliinin tuotantoon ja täten vapauttaa sokereista nopeammin energiaa. Tutkimuksissa tällaisia vaikutuksia ei kuitenkaan ole tavattu. Inosiinin on eläinkokeilla osoitettu kykenevän suojaavan selkäytimen hermosoluja ja silmän gangliosolujen aksoneita vaurioilta. Inosiini auttaa myös ihmisen toipumista aivoverenkiertohäiriöstä, koska se vaikuttaa aksonien uudelleenyhdistymistä helpottavasti. == Lähteet == == Aiheesta muualla == *Human Metabolome Database: Inosine *ChemBlink: Inosine *KEGG: Inosine Luokka:Biokemia
Dudley Nichols

Dudley Nichols (6. huhtikuuta 1895 Wapakoneta, Ohio, Yhdysvallat – 4. tammikuuta 1960 Hollywood, Kalifornia, Yhdysvallat) oli yhdysvaltalainen elokuvakäsikirjoittaja. Hän oli ensimmäinen, joka kieltäytyi Oscarista, kun hän ei vastaanottanut palkintoa elokuvasta Ilmiantaja. Nicholsin Hollywood-ura alkoi vuonna 1930. Hänet muistetaan 1930- ja 1940-luvuilta erityisesti onnistuneesta yhteistyöstä ohjaaja John Fordin kanssa. Nichols käsikirjoitti useita Fordin elokuvia. Tämän lisäksi hänen merkittäviin käsikirjoituksiinsa lukeutuvat Howard Hawksin Hätä ei lue lakia, Fritz Langin Punainen katu ja Jean Renoirin Suursuon salaisuus sekä Tämä maa on minun. Nichols oli urallaan neljä kertaa Oscar-ehdokkaana. Hän voitti parhaan käsikirjoituksen Oscarin 1936 Ilmiantajasta. Nichols kieltäytyi kuitenkin palkinnosta, sillä käsikirjoittajien ammattiliitto oli työkiistassa elokuvayhtiöiden kanssa. Nichols oli Oscar-ehdokkaana myös elokuvista Vaarallisilla vesillä, Ilma on kohtalomme ja Hopeatähti. == Valikoitu filmografia == *Ristin merkki (The Sign of the Cross, 1932) *Kadonnut partio (The Lost Patrol, 1934) *Ilmiantaja (The Informer, 1935) *Jokilaiva (Steamboat Round the Bend, 1935) *Maria Stuart (Mary of Scotland, 1936) *Hirmumyrsky (The Hurricane, 1937) *Hätä ei lue lakia (Bringing Up Baby, 1938) *Ihanaa on elää (Carefree, 1938) *Hyökkäys erämaassa (Stagecoach, 1939) *Gunga Din (1939) *Vaarallisilla vesillä (The Long Voyage Home, 1940) *Ihmismetsästys (Man Hunt, 1941) *Suursuon salaisuus (Swamp Water, 1941) *Kenelle kellot soivat (For Whom the Bell Tolls, 1943) *Ilma on kohtalomme (Air Force, 1943) *Onnettaren suosikki (Mr. Lucky, 1943) *Tämä maa on minun (This Land Is Mine, 1943); myös tuottajana *Tapahtui huomenna (It Happened Tomorrow, 1944) *Eikä yksikään pelastunut (And Then There Were None, 1945) *Punainen katu (Scarlet Street, 1945) *Pyhän Maarian kellot (The Bells of St. Mary’s, 1945) *Elämisen oikeus (The Fugitive, 1947) *Veren perintö (Pinky, 1949) *Korkean taivaan alla (The Big Sky, 1952) *Prinssi Valiant (Prince Valiant, 1954) *Tinatähti (The Tin Star, 1957) == Lähteet == == Aiheesta muualla == * * Luokka:Yhdysvaltalaiset elokuvakäsikirjoittajat Luokka:Oscar-palkinnon saajat Luokka:Vuonna 1895 syntyneet Luokka:Vuonna 1960 kuolleet
FLAMA

FLAMA (port. Frente de Libertação do Arquipélago da Madeira)oli sittemmin lakkautettu puolisotilaallinen oikeistolainen terroristijärjestö. Sen päätavoitteena oli irrottaa Madeiran saari emämaastaan Portugalista ja saavuttaa riippumattomuus siihen. Vanhassa portugalin kielessä lyhenne FLAMA voidaan tulkita tarkoittavan liekkiä. FLAMA suoritti muutamia aseellisia selkkauksia ja pommi-iskuja vuosina 1974–1978. Portugalissa 25. huhtikuuta 1974 suoritettiin niin sanottu Neilikkavallankumous jossa maan vasemmistolainen armeija kaatoi vuosikymmeniä Portugalia hallinneen oikeistolaisen diktatuurin. FLAMA oli Madeiran oikeistolaisten reaktio vasemmiston valtaannousuun Manner-Portugalissa. Kun poliittinen tilanne Portugalissa normalisoitui vuoteen 1976 mennessä, Madeiran saarelle taattiin laillinen autonomia. Tämän jälkeen FLAMA käytännössä katosi. ==Lähteet== Luokka:Madeiran historia Luokka:Puolisotilaalliset järjestöt Luokka:Äärioikeistolaiset terroristijärjestöt
Raili Hämäläinen

Raili Marjatta Hämäläinen (o.s. Tuominen, 13. lokakuuta 1932 Tampere – 18. maaliskuuta 2014 Tampere) oli suomalainen telinevoimistelija. Kilpauransa jälkeen hän toimi voimistelun tuomari- ja järjestötehtävissä ja vuonna 1998 hänet nimettiin Suomen Voimisteluliiton kunniajäseneksi. Raili "Riku" Hämäläinen, silloiselta nimeltään Tuominen, sijoittui Helsingin 1952 kesäolympialaisissa yhteisvoimistelukilpailussa viidenneksi, telinevoimistelun joukkuekilpailussa 13:nneksi, moniottelussa parhaana suomalaisena 51:nneksi sekä yksittäisistä telineistä puomilla 20:nneksi, permannolla 36:nneksi, hypyssä 83:nneksi ja nojapuilla 91:nneksi Arponen, s. 163Olympics at Sports- Reference.com. Hämäläisen sijoitus puomilla on yhä vuonna 2014 suomalaisen naistelinevoimistelun paras yksilösijoitus olympiatasolla. Rooman kesäolympialaisissa 1960 Hämäläinen oli joukkuekilpailussa 13:s, moniottelussa 90:s, permannolla 84:s, hypyssä 90:s sekä puomilla ja nojapuilla 91:sArponen, s. 195. Hän osallistui MM-kilpailuihin vuonna 1954. Pohjoismaiden mestaruuskilpailuissa hän saavutti hopeaa joukkuekilpailussa ja permannolla vuonna 1959. Hämäläinen oli Tampereen Voimistelijoiden kunniajäsen ja edusti myös Tampereen Pyrintöä ja Kulosaaren Voimistelijoita. Hän voitti vuosina 1951–1953 moniottelun Suomen mestaruuden ja yhteensä kahdeksan telinemestaruutta. SM-mitaleilla hän oli vielä vuonna 1960. Hämäläinen toimi kansainvälisenä telinevoimistelutuomarina vuosina 1960–1992. Tässä tehtävässä hän kävi seitsemät MM-kilpailut ja kahdeksat EM-kilpailut. Vuodesta 1989 hän toimi kansainvälisenä näytösvoimistelutuomarina ja vuodesta 1996 kansainvälisenä tuomarikouluttajana. Hän suomensi runsaasti voimistelusääntöjä ja arvosteluohjeita. Hänelle myönnettiin Suomen liikuntakulttuurin ja urheilun kultainen ansioristi vuonna 1996. Pro Urheilu -mitalin Hämäläinen sai vuonna 2009. Hämäläinen menehtyi äkillisesti Tampereella 18. maaliskuuta 2014 81 vuoden iässä.http://www.tampereenvoimistelijat.fi/?x118281=528899http://www.ueg.org/en/Mrs- Raili-H%C3%A4m%C3%A4l%C3%A4inen%28FIN%29-passed-away-2014-03-27-0000 ==Lähteet== * * * Raili Hämäläinen-Tuominen Bio, Stats and Results Olympics at Sports-Reference.com ===Viitteet=== Luokka:Suomalaiset telinevoimistelijat Luokka:Vuonna 1932 syntyneet Luokka:Vuonna 2014 kuolleet
Vappu Salonen

Vappu Orvokki Haapanen (o.s. Salonen, 12. helmikuuta 1929 Tampere – 9. heinäkuuta 2017 TampereKuolinilmoitus , ikuisuus.fi) oli suomalainen telinevoimistelija. Vappu Salonen sijoittui Helsingin 1952 kesäolympialaisissa yhteisvoimistelukilpailussa viidenneksi, telinevoimistelun joukkuekilpailussa 13:nneksi, 8-ottelussa toiseksi parhaana suomalaisena 58:nneksi sekä yksittäisistä telineistä permannolla 41:nneksi, puomilla 56:nneksi, hypyssä 64:nneksi ja nojapuilla parhaana suomalaisena 86:nneksi Arponen, s. 163. Hän osallistui kansainvälisiin kilpailuihin TUL:n liittojoukkueessa ja voitti TUL:n mestaruuden moniottelussa vuonna 1953 ja joukkuevoimistelussa vuonna 1949. Seuratasolla hän edusti Tampereen Kisatovereita. Kilpauransa päätyttyä Vappu Haapanen toimi TUL:ssä voimistelutuomarina ja voimistelunohjaajana. ==Lähteet== * * ===Viitteet=== Luokka:Suomalaiset telinevoimistelijat Luokka:Vuonna 1929 syntyneet Luokka:Vuonna 2017 kuolleet
Ritva Salonen

Ritva Tuulikki Salonen (o.s. Leppänen, 28. helmikuuta 1936 Tampere – 28. maaliskuuta 1996 Helsinki) oli suomalainen telinevoimistelija. Salonen sijoittui Rooman 1960 kesäolympialaisissa joukkuekilpailussa 13:nneksi, 8-ottelussa 77:nneksi sekä yksittäisillä telineillä parhaimmillaan hypyssä 69:nneksi. Hän osallistui MM-kilpailuihin vuosina 1958 ja 1962. Salonen edusti kotimaassa Tampereen Voimistelijoita, Helsingin Naisvoimistelijoita ja Kulosaaren Voimistelijoita. Hän voitti Suomen mestaruuden permannolla vuosina 1954, 1955 ja 1958. Moniottelussa hän saavutti SM-hopeaa vuonna 1957 ja SM- pronssia vuonna 1961. Kilpauransa jälkeen Ritva Salonen toimi Suomen naisten maajoukkueen valmentajana vuosina 1962–1968. ==Lähteet== * Luokka:Suomalaiset telinevoimistelijat Luokka:Vuonna 1936 syntyneet Luokka:Vuonna 1996 kuolleet
Aune Mänttäri

Aune Mänttäri (o.s. Partanen, 23. heinäkuuta 1936 Kontiolahti – 20. marraskuuta 2023 Hamina) oli suomalainen kauppapuutarhuri ja kansanedustaja. Mänttäri toimi Suomen Maaseudun Puolueen (1972) ja Suomen Kansan Yhtenäisyyden puolueen (1972–1975) eduskuntaryhmissä. Hän työskenteli kukkakauppiaana Joensuussa (1964–1998) sekä puutarhaviljelijänä Kontiolahdella (1962–1992) ja Vehkalahdella, nykyisessä Haminassa (1998–). Vuoden 1991 eduskuntavaaleissa Mänttäri oli Naisten puolueen ehdokas.Naisviisikko valloitti valtaosan piirin paikoista (Helsingin Sanomat 19.3.1991) Eduskuntavaaleissa 1995,Luettelo ehdokkaista vaalipiireittäin ja puolueittain, myös heidän äänimääränsä ja vertauslukunsa 1995 (Tilastokeskus) kunnallisvaaleissa 2008Ehdokkaat / Hamina (Oikeusministeriö 2008) ja eurovaaleissa 2009Aune Mänttäri N.ro 58 hän esiintyi Itsenäisyyspuolueen listalla ja eduskuntavaaleissa 2019 hän oli Seitsemän tähden liikkeen ehdokas. == Lähteet == Luokka:Kansanedustajat Luokka:Suomen maaseudun puolueen poliitikot Luokka:Suomen kansan yhtenäisyyden puolueen poliitikot Luokka:Itsenäisyyspuolueen poliitikot Luokka:Kontiolahden kunnanvaltuutetut Luokka:Pohjois-Karjalan vaalipiiri Luokka:Suomalaiset puutarhurit Luokka:Vuonna 1936 syntyneet Luokka:Vuonna 2023 kuolleet
Nicole Parker

Nicole Frances Parker (21. helmikuuta 1978 Irvine, Kalifornia) on Emmy- palkittu yhdysvaltalainen näyttelijä, joka tunnetaan parhaiten FOXin sketsikomediasarja MadTV:n näyttelijäkaartilaisena. Hän on pisimpään sarjassa ollut naisnäyttelijä vuodesta 2003. Tällä hetkellä hän esittää Elphabaa Tony- palkitussa Wicked-musikaalissa. ==Elämäkerta== Kotikaupungissaan Irvinessä, Kaliforniassa, hän esiintyi South Coast Repertoryssa ja Laguna Playhousessa. Hän opiskeli myös teatteria ja laulua Indianan yliopistossa ja esiintyi improvisaatioseurueessa nimeltä The Original Full Frontal Comedy. Yliopiston jälkeen Parker esiintyi Edinburgh Fringe-festivaaleilla Second Cityssä, Chicagossa, Bloemendaalissa, Unhinged Academyssa ja Groningenissa. Lisäksi hän ja muutama hänen yliopistotoverinsa perustivat teatteriryhmän nimeltä Waterwell Productions. Parker muutti Amsterdamiin kahdeksi vuodeksi, jossa hän esiintyi komediashow Boom Chicagossa Ike Barinholtzin ja Jordan Peelen kanssa. Molemmat herrat ovat myös olleet MadTV:ssä. ==MadTV== Parker liittyi MadTV:n näyttelijäkastiin vuonna 2003 tunnusmaiseksi esiintyjäksi yhdeksännelle tuotantokaudelle. Hänet liitettiin myöhemmin varsinaiseen näyttelijäkaartiin seuraavalle kaudelle. Parkerin huomattavimmat roolit sisältävät Inside Looking Out-emäntä Pat-Beth LaMontrose ja huoleton sekä lapsellinen Disney-tyttö. Hänellä on suunnaton lista julkimoimitaatioista, usein imitaatioita poptähdistä musiikkivideoparodioissa. Vuonna 2008, kuudentena MadTV-vuotenaan, Nicole Parker jätti shown marraskuun ensimmäisellä viikolla, mutta esiintyy ainoastaan esikuvatuissa sketseissä MadTV:n sarjan finaalissa vuonna 2009. ===Hahmot (nähty MadTV:ssä)=== * Annetta Bussley (The Lillian Verner Show) * Beth (Sean the Floor Leader) * Candy Matsumoto (Hello Hollywood/Iraq, Hello!) * Charlene (Baby Joey) * Disney Girl * Pat-Beth LaMontrose (Inside Looking Out) * Tori McLachlan, laulaja/lauluntekijä, joka laulaa masentavia lauluja * Toni Horse (Fashion Surprise) * Elisssa (Girlicious) * Amy Little (Nice White Lady) * Sharon (Teller Conference) ===Muistettavat imitaatiot=== * Britney Spears * Ellen DeGeneres * Paula Abdul * Kathy Griffin * Ashlee Simpson * Jessica Simpson * Hillary Rodham Clinton * Joy Behar ==Aiheesta muualla== *Official MADtv website Luokka:Yhdysvaltalaiset näyttelijät Luokka:Imitaattorit Luokka:Vuonna 1978 syntyneet Luokka:Elävät henkilöt
Kaksijuosteiset RNA-virukset

Kaksijuosteiset RNA-virukset (dsRNA-virukset, Double-stranded RNA viruses) ovat ryhmä viruksia, joiden genomi muodostuu kahdesta toisiinsa sitoutuneesta RNA-juosteesta. Ne jaetaan kuuteen heimoon, joista suurin on Reoviridae. Kaksijuosteisten RNA-virusten ryhmään kuuluvat virukset ovat hyvinkin erilaisia genomeiltaan, virionien rakenteiltaan ja kohde-eliöiltään: jotkut ryhmän viruksista, kuten rotavirus, tartuttavat ihmisiä, kun taas toisten kohde-eliöitä ovat eläimet, kasvit, sienet tai bakteerit. Merkittäviä kaksijuosteisia RNA-viruksia ovat esimerkiksi rotaripulia aiheuttava rotavirus, sinikielitautia aiheuttava BTV-virus, kanoja tartuttava IBD-virus ja Pseudomonas-bakteereja tartuttava Φ6-bakteriofagi. == Aiheesta muualla == *ViralZone: Double-stranded RNA viruses *ViralZone: Double-stranded RNA virus replication Luokka:RNA-virukset
Franciscus

Franciscus voi viitata seuraaviin henkilöihin: * Franciscus Assisilainen (1181/1182–1226), munkki ja fransiskaanien veljeskunnan perustaja * Franciscus de Marchia (n. 1285–1344), skolastinen filosofi ja teologi * Franciscus (s. 1936), katolisen kirkon paavi vuodesta 2013
Vasari

Vasari on lonkeromainen metsäjärvi Ruokolahdella Etelä-Karjalan maakunnan koillisosassa. Sen pinta-ala on 1,4 neliökilometriä. Etäisyys Imatralta on 19 kilometriä pohjoiskoilliseen.Vasari Järviwikissä. Viitattu 11.2.2022. == Maantiede == Vasarin kaakkois–luoteissuuntainen pääallas kaartuu pohjoisessa koilliseen, jossa on Siitolanlahti. Järven keskivaiheilta suuntaa pohjoiseen Antinlahti ja etelään Myllylahti. Siitolanlahtea ja Antinlahtea erottaa Vasarniemi. Myllylahtea erottaa pääaltaasta Myllyniemi. Viidesosa Vasarista on vähintään 10 metriä syvä. Syvimmät kohdat, lähes 20 metriä, sijaitsevat pääaltaan eteläpuoliskolla. Siitolanlahden ja Antinlahden syvimmät kohdat ovat 11,5-metrisiä. Vasarin saariluku on viisi. Saarista kaksi on alle aarin laajuisia luotoja. Rannat ovat metsäisiä, Antinlahden itärannalla sijaitsee Sikiölän kylä. Vasarin kaakkoiskolkan Mustalahteen laskee Mustaoja kaakosta Aholammelta (94,8 metriä mpy). Siitolanlahteen laskee Valkialampi (95,7 metriä mpy) koillisesta. Vasarin luusua sijaitsee Myllylahden itäosassa, josta alkaa Myllylammen kautta Syväjärven (87,2 metriä mpy) Pieni-Syvään vievä vesireitti. Syväjärvi sijaitsee Vasarin eteläpuolella. Vasarin vesitilavuus on 8 627 000 kuutiometriä. Vasari (04.112.1.022) kuuluu Ala-Saimaan lähialueeseen (04.112), joka on kolmannen jakovaiheen vesistö Vuoksen päävesistössä (04). Toinen jakovaihe on Ala-Saimaan alue (04.11) ja ensimmäinen Suur-Saimaan alue (04.1). Vasari on 11:nneksi laajin Ala-Saimaan lähialueen 612:sta vähintään hehtaarin laajuisesta vakavedestä.Ala-Saimaan lähialue (04.112) Järviwikissä. Viitattu 11.2.2022. Ruokolahdella on toinenkin Vasari (04.118.1.056). Sen pinta-ala on nelisen hehtaaria ja se sijaitsee Virmutjoen valuma-alueella noin yhdeksän kilometriä isommalta Vasarilta koilliseen.Vasari Järviwikissä. Viitattu 11.2.2022. == Lähteet == Luokka:Ruokolahden järvet Luokka:Ala-Saimaan alue
Polo

Polo voi tarkoittaa muun muassa seuraavia: == Sukunimenä == * Carmen Polo (1900–1988), Espanjan diktaattori Francisco Francon vaimo * Marco Polo (1254–1324), venetsialainen tutkimusmatkailija * Niccolò Polo (k. 1294), venetsialainen kauppias ja tutkimusmatkailija, Marco Polon isä ja matkakumppani * Teri Polo (s. 1969), yhdysvaltalainen näyttelijä. *Päivi Polo, suomalainen professori, erikoislääkäri ja tutkija == Muita merkityksiä == : * Polo G, oik. Taurus Tremani Bartlett (s. 1999), yhdysvaltalainen rap-artisti * Volkswagen Polo, automalli * poolo, joukkuepeli * Polo by Ralph Lauren, vaatemerkki.
Locke

Locke voi viitata ainakin seuraaviin: ==Paikat== * Locke (Kalifornia) * Locke (Indiana) * Locke Township (Michigan) * Locke (New York) * Mount Locke * Locke High School, Los Angeles, Kalifornia == Henkilöt == * Alain LeRoy Locke (1885–1954), yhdysvaltalainen kirjailija ja filosofi * Corey Locke (s. 1984), kanadalainen jääkiekkoilija * Geneva Locke (s. 1988), kanadalainen näyttelijä * Greg Locke (s. 1976), yhdysvaltalainen evankelikaalinen pappi * John Locke (1632–1704), englantilainen filosofi * John Locke (1943–2006), yhdysvaltalainen kosketinsoittaja * Kimberley Locke (s. 1978), yhdysvaltalainen pop- ja rocklaulaja * Sondra Locke (1944–2018), yhdysvaltalainen näyttelijä * Spencer Locke (s. 1991), yhdysvaltalainen näyttelijä === Kuvitteellisia henkilöitä === * John Locke, Lost- televisiosarjan hahmo == Viihde == * Locke, brittiläinen elokuva vuodelta 2013.
Gassendi

Gassendi voi tarkoittaa seuraavia: * Pierre Gassendi (1592-1655), ranskalainen filosofi, tiedemies ja matemaatikko * Gassendi, Kuun kraatteri
Veracel

Veracel on Stora Enson ja Aracruzin (nykyään Suzano) yhdessä perustama selluloosatehdas Brasiliassa. Tehdas käynnistyi vuonna 2005. Tehtaan suunniteltu kapasiteetti: 900 000 tonnia sellua vuodessa. Valmistuessaan se oli maailman suurin eukalyptussellua valmistava tehdas. Kustannukset olivat 1,25 mrd. $. Euroopan investointipankki EIB lainasi 110 milj. €. Muihin rahoittajiin sisältyi pohjoismainen investointipankki NIB ja Brasilian valtio.Tehtaan varjossa, Selluteollisuus matkalla etelään, Chris Lang, Like 2008 (en: Bangs, Pulp and People 2007) 13-14 Veracelin tehtaan ja puuplantaasit suunnitteli Pöyry. Pöyry arvioi myös ympäristövaikutukset. == Tuotanto == Tehtaan vuotuinen kapasiteetti on 1,1 milj. tonnia sellua. Tehdas työllistää 700 henkeä. ==Yritysvastuu== Veracel rakennutti Brasiliassa poliisiaseman. Storan Enson johtajan Nils Grafström mukaan heille ilmoitettiin, ettei osavaltiolla ole resursseja poliiseihin Veraselin alueella. Stora Enso rahoittaa myös kuvernöörin ja kansanedustajien vaalikampanjoita Brasiliassa.Brasilia voitti sellukisan, Pitkänhuiskeat eukalyptukset ovat suomalaisen sellunkeittäjän painajainen, Talouselämä Joni Mäkitalo 13/2008 s. 67 ==Kritiikkiä== Veracelin alihankkijat ja työntekijät ovat järjestäytyneet ja vaativat lisää oikeuksia vuonna 2008. Veracel tuomittiin työtuomioistuimessa työn ulkoistamisesta.Tehtaan varjossa, Selluteollisuus matkalla etelään, Chris Lang, Like 2008 (en: Bangs, Pulp and People 2007) 13-14 Heinäkuussa 2008 Veracelin ympäristöluvat todettiin pätemättömiksi. Yhtiö sai 8 milj. € sakon ja se määrättiin korvaamaan 47 000 ha eukalyptusplantaasia sademetsällä. Syyttäjien mukaan heillä on todisteita siitä, että Veracel on lahjonut viranomaisia ja poliitikkoja.Tehtaan varjossa, Selluteollisuus matkalla etelään, Chris Lang, Like 2008 (en: Bangs, Pulp and People 2007) 13-14 Chris Langin mukaan tuhannet paikalliset maanviljelijät menettivät toimeentulonsa tehtaan puupeltojen viedessä viljelymaat. Kyläläiset mukaan monet muuttivat pois 18 kk eukalyptuspeltojen perustamisen jälkeen. sekatavarakaupan myynti laski 80 %. Kylän joki oli kuivumassa. Viljelmien kemikaalit saastuttivat jokea. Kaloja ja karjaa kuoli likaisesta vedestä.Tehtaan varjossa, Selluteollisuus matkalla etelään, Chris Lang, Like 2008 (en: Bangs, Pulp and People 2007) 13-14 Vuonna 2022 professori Markus Kröger totesi tilanteen olevan pahin hänen tietämänsä ihmisoikeusloukkaus, johon suomalaisfirmat osallistuvat.Geraldo Pereira arvosteli Storan Enson omistamaa yhtiötä Ylellä ja päätyi brasilialaiseen vankilaan rottien keskelle Yle. 2022. ==Lähteet== Luokka:Selluloosatehtaat Luokka:Brasilian talous Luokka:Tocantins Luokka:Stora Enso
LCMDF

__notoc__ LCMDF (aiemmin Le Corps Mince De Françoise) on Helsingissä vuonna 2006 perustettu elektronista poppia ja hip hopia soittava yhtye. Yhtye koostuu kahdesta sisaruksesta, Emma ja Mia Kemppaisesta. Le Corps Mince De Françoise on menestynyt hyvin etenkin Isossa-Britanniassa, Ranskassa ja Saksassa. LCMDF on ensimmäinen suomalainen yhtye, joka on ollut mukana New Musical Expressin kiertueella Isossa-Britanniassa. Yhtye esiintyi livenä Ison-Britannian yleisradion BBC Radio 1 -kanavalla vuonna 2011 http://www.bbc.co.uk/programmes/b00yqh93, ja on työskennellyt maineikkaan brittiläistuottaja Dave "Switch" Taylorin kanssahttp://musicfinland.fi/en/in- the-spotlight/2013/2/lcmdf-surfs-beyond-seapunk , joka on tunnettu mm. Major Lazer -yhtyeestä. Vuonna 2015 julkaistu single "Fooled" nousi The Guardian -lehden pop-soittolistan kärkeen http://www.theguardian.com/music/2015/apr/24/the-playlist-pop-lcmdf-lion-babe- cajsa-siik-and-more Yhtye ilmoitti maaliskuussa 2010 olevansa duo kosketinsoittaja Malin Nyqvistin jätettyä yhtyeen. ==Diskografia== ===Albumit=== *Love & Nature (23. helmikuuta 2011) ===Singlet & EP:=== * Ray- Ban Glasses (Suomi, 2008) EP * Bitch of the Bitcheshttp://www.amazon.co.uk/Bitch-Of-The-Bitches- Explicit/dp/B001QU0KXK/ref=sr_shvl_album_2?ie=UTF8&qid;=1292764744&sr;=301-2 (Iso-Britannia, 2009) Single (B-side Pollution) * Something Golden (2009) EP * Gandhi (2010) Maxi-single * Future Mehttp://www.amazon.co.uk/Future- Me/dp/B004GPSRXM/ref=sr_shvl_album_3?ie=UTF8&qid;=1292762542&sr;=301-3http://meteli.net/downloads/levy/Future- Me/90896426 (2011) Promo * Cool and Bored http://www.facebook.com/photo.php?fbid=10150183556928531&set;=a.10150183556923531.300695.8381583530&type;=1&theater;(2011) * Mental Health pt.1 (2012) EP * Mental Health pt.2 (2013) EP * #haters (2013) single * Fooled (2015) single * Procrastination 365 (2015) single * Rookie (2015) single * Another Sucker (2018) single ==Lähteet== *Meteli.net * * ===Viitteet=== ==Aiheesta muualla== * Yhtyeen kotisivut Luokka:Suomalaiset hip hop -yhtyeet Luokka:Suomalaiset elektronisen musiikin yhtyeet Luokka:Suomalaiset duot
CSP Limoges

Cercle Saint-Pierre de Limoges eli CSP Limoges on ranskalainen koripalloseura, joka sijaitsee Limogesissa. ==Historia== Vuonna 1929 perustettu seura on yksi Ranskan menestyneimmistä. Menestystä se joutui kuitenkin odottamaan aina 1980-luvulle saakka, jolloin CSP voitti heti Korac Cupin. Vuosien 1983-1994 välillä joukkue hallitsi Ranskan sarjaa voittaen kahdeksan mestaruutta. Euroopan seuramestaruuden joukkue voitti 1993, joka oli suuri yllätys. 2000-luvulla joukkueen menestys tyrehtyi verrattuna entisiin aikoihin ja kruununa oli sarjapaikan menetys taloudellisten syiden takia vuonna 2004. Seura pudotettiin kolmanneksi korkeimmalle tasolle eli NM1-liigaan, josta joukkue nousi vuonna 2007. ==Lähteet== ==Aiheesta muualla== * Virallinen kotisivu * Fanien sivusto Luokka:Ranskalaiset koripalloseurat Luokka:Vuonna 1929 perustetut urheiluseurat Luokka:Haute-Vienne Luokka:Limoges
Fallossymboli

Fallossymboli on miehen sukupuolielintä erektiossa kuvaava, mieskuntoa ja miehisyyttä ilmentävä merkki tai muu symboli. Fallossymboli esiintyy muun muassa luonnonkansojen hedelmällisyyttä tavoittelevassa taikuudessa. Se ei ollut harvinainen aihe myöskään antiikin kreikan ja rooman eroottisessa taiteessa. Esimerkkejä fallossymbolista ovat muun muassa hindulaisten Linga tai luolamaalauksissa usein keihäs. Naispuolinen, naispuolista sukupuolisuutta ja hedelmällisyyttä kuvaava symboli on lat. vulva-symboli. Luokka:Seksuaalisuus Luokka:Symbolit
Tšiaturan piirikunta

Tšiaturan piirikunta () on piirikunta Imeretin hallintoalueella Georgiassa. Piirikunnassa on noin 39 884 asukasta (2014) ja sen pinta-ala on 542 neliökilometriä. Sen keskus on Tšiaturan kaivoskaupunki. == Lähteet == == Aiheesta muualla == Luokka:Georgian piirikunnat Luokka:Imereti
Anne-Liisa Palmu

Annu (Anne-Liisa Marjukka) Palmu (s. 27. marraskuuta 1958 Kuusankoski)Suomen lakimiehet 2003, Talentum Media 2003, ISBN 952-14-0637-2. http://www.atenakustannus.fi/kirjailijat/kirjailija/248 on entinen Nokia Mobile Phonesin lakiasiainjohtaja. == Ura == Annu (Anne-Liisa) Palmu kirjoitti ylioppilaaksi Vuoksenniskan lukiosta 1978, valmistui yo-merkonomiksi Helsingin kauppaoppilaitoksesta 1982 ja oikeustieteen kandidaatiksi 1988 Turun yliopistosta. Palmu työskenteli vuosina 1988–2005 Nokia-konsernissa juristina, lakiasiainjohtajana ja johtoryhmän jäsenenä. Hän aloitti Nokia-Mobira Oy:n ensimmäisenä juristina ja eteni Nokia Mobile Phones -liiketoimintaryhmässä lakiasiainjohtajaksi ja johtoryhmän jäseneksi, missä tehtävissä toimi vuoteen 2006. Nokialta lähdon jälkeen Palmu toimi johtajuuskouluttajana. Hän on kirjoittanut kaksi kirjaa. ==Tuotanto== * * ==Lähteet== ==Aiheesta muualla== * Hekate Consulting Luokka:Suomalaiset tietokirjailijat Luokka:Suomalaiset juristit Luokka:Nokian henkilöstö Luokka:Vuonna 1958 syntyneet Luokka:Elävät henkilöt
Turun Kisa-Veikot

Turun Kisa-Veikot (TuKV) on vuonna 1930 Maariassa perustettu, sittemmin turkulaistunut urheilun yleisseura. Seura toimi nimellä Maarian Kisa-Veikot (MKV) 26.3.1945 saakka.TUL:n liittotoimikunnan pöytäkirjat 1945 pdf 31/50 Inter ja TPS yltämässä historialliseen tuplamitaliin, Aamuset 8.10.2012 . Jalkapalloa Kisa-Veikot pelasi parhaimmillaan mestaruussarjassa kahdella kaudella 1940-luvulla. TuKV:na seura pelasi vuonna 1948 ja MKV:na kaudella 1943/44, jolloin se keskeytti. Keskeytettyä, MKV-nimellä pelattua kautta ei lasketa virallisissa tilastoissa pääsarjakaudeksi. Seura on osallistunut rullakiekon SM-liigaan vuodesta 2009 nimellä Kärsämäen ZSKA. Jääkiekossa seuran edustusjoukkue pelaa kaudella 2020–2021 III-divisioonassa. Jääkiekon juniorijoukkueita seuralla on C-junioreista F-junioreihin asti. == Lähteet == == Aiheesta muualla == * Seuran kotisivut * TuK-V:n tilastoja (UrheiluSuomi.com) Luokka:Suomalaiset jalkapalloseurat Luokka:Suomalaiset rullakiekkoseurat Luokka:Suomalaiset urheilun yleisseurat Luokka:Turkulaiset urheiluseurat Luokka:Vuonna 1930 perustetut urheiluseurat Luokka:Suomen Työväen Urheiluliiton jäsenseurat
Dreamconsole

PDC Pocket Dream Console on taskukokoinen käsikonsoli. Pelikonsolissa on 2,5 tuuman värillinen nestekidenäyttö. Se sisältää 60 erilaista peliä esim. älypelejä, toimintapelejä, urheilupelejä ja muistipelejä. Konsolin voi yhdistää televisioon. Dream Console on paristokäyttöinen. Dream Consolen värivaihtoehtoja on neljä: musta, sininen, violetti sekä vaaleanpunainen. Luokka:Käsikonsolit
Terdžolan piirikunta

Terdžolan piirikunta () on piirikunta Imeretin hallintoalueella Georgian länsiosassa. Piirikunnassa on 31 427 asukasta (2021) ja sen pinta-ala on 357 neliökilometriä. Sen keskus on Terdžolan kaupunki. == Lähteet == Luokka:Georgian piirikunnat Luokka:Imereti
The Memory Remains

The Memory Remains on amerikkalaisen heavy metal -yhtye Metallican kappale heidän albumiltaan ReLoad. Kappaleesta julkaistiin 3 singleä ja tehtiin musiikkivideo, joka maksoi noin 400 000 dollariahttp://www.encycmet.com/songs/sr2memo.shtml . Kappaleen ovat säveltäneet yhtyeen laulaja-kitaristi James Hetfield sekä rumpali Lars Ulrich. "The Memory Remains" kertoo entisestä julkisuuden henkilöstä, joka on menettänyt maineensa ja yrittää palauttaa sitä takaisin. Kappaleessa ja kappaleen musiikkivideossa esiintyy myös taustalaulajana brittiläinen laulaja/näyttelijä Marianne Faithfull. Kappale on myös mukana Guitar Hero: Metallica pelissä. ==Singlet== CD Single (UK 1) # #Fuel for Fire (Work in progress with different lyrics) #Memory (Demo version) CD Single (UK 2) # # #King Nothing (Tepid Mix) CD Single (USA & Kanada) # #For Whom the Bell Tolls ('Haven't Heard it Yet' mix)" == Kokoonpano == * James Hetfield – laulu, rytmikitara * Lars Ulrich – rummut * Kirk Hammett – soolokitara * Jason Newsted – basso, taustalaulu * Marianne Faithfull – taustalaulu ==Kappalejulkaisut== * * ==Lähteet== ==Aiheesta muualla== * Metallica - The Memory Remains (Official Music Video) YouTubessa Luokka:Vuoden 1997 kappaleet Luokka:Metallican kappaleet
Hattelmalan piirimielisairaala

pienoiskuva|Hattelmalan sairaalan vanhin vuonna 1931 valmistunut rakennus Hattelmalan sairaala (Hattelmalan piirimielisairaala), Hämeenlinnan piirimielisairaala, virallisesti Etelä-Hämeen piirimielisairaala) oli Kankaantaustan kaupunginosassa Hämeenlinnassa sijainnut mielisairaala. Ensimmäiset potilaat tulivat sairaalaan vuonna 1932, ja viimeinen potilas poistui sairaalasta vuoden 1995 lopussa. Nykyisin sairaala-alueella sijaitsee Hämeen ammattikorkeakoulun tiloja, Innopark-teknologiakeskus sekä Visamäen asuntoalue. == Historia == Sairaalan perustamisesta päätettiin vuonna 1928, ja vuonna 1930 ostettiin sairaalaa varten noin 500 hehtaarin laajuinen Lapion tila Vanajan Kankaantaustan kylästä. Ensimmäiset sairaalan rakennuksista valmistuivat tilan alueelle jo seuraavana vuonna. Ensimmäiset sairaalarakennukset suunnitteli silloisen sosiaalihallituksen arkkitehti Aulis Kalma, joka piirsi T-kirjaimen muotoisen kolmikerroksisen sairaalarakennuksen. Vuosina 1937–1939 sairaalaa suunniteltiin laajennettavaksi, mutta hanke keskeytyi sotien vuoksi. Uudelleen laajennusta alettiin pohtia vuonna 1950, ja asiasta järjestettiin aate- ja asemakaavakilpailu. Voittajaksi pääsivät seuraavana vuonna arkkitehdit Erkki ja Inkeri Linnasalmi. Alueen tie- ja puistosuunnitelma tilattiin puutarha-arkkitehti Katri Luostariselta. Laajennus toteutettiin 1950-luvun keskivaiheilla, jolloin valmistuivat kolmikerroksinen potilasrakennus, hallinto- ja vastaanottorakennus, talous- ja voimakeskus ruokasaleineen sekä henkilökunnan asuintalot. Museoviraston Hämeenlinnan kaupungille antamassa lausunnossa on määrätty sairaalan potilasrakennusten sekä talous- ja voimakeskusrakennuksen säilyttämisestähttp://www.nba.fi/fi/lausuntotie5603. == Lähteet == * Geocaching.com – kätkön GCYPJC kätkökuvaus * Museoviraston lausunto 56/2003 === Viitteet === Luokka:Suomen psykiatriset sairaalat Luokka:Hämeenlinnan sairaalat Luokka:Kankaantausta (Hämeenlinna)
Kreetankääpiövirtahepo

Kreetankääpiövirtahepo (Hippopotamus creutzburgi) on sukupuuttoon kuollut virtahepojen heimon laji. Se eli pleistoseenin aikana Kreetan saarella. Lajiin kuului kaksi alalajia, Hippopotamus creutzburgi creutzburgi ja Hippopotamus creutzburgi parvus. Näistä H. creutzburgi parvus oli pienikokoisin. Nimestään huolimatta kreetankääpiövirtahevot olivat läheisempää sukua nykyiselle virtahevolle kuin kääpiövirtahevolle. Ensimmäiset fossiililöydöt lajista teki brittiläinen paleontologi Dorothea Bate Kreetan itäosista 1920-luvulla. Luokka:Esihistorialliset nisäkkäät Luokka:Virtahevot
Josefstadt

Josefstadt on Wienin 8. hallintopiiri (). Se on lähellä Wienin keskustaa, ja se on muodostettu hallintopiiriksi vuonna 1850, mutta rajat ovat muuttuneet myöhemmin. Josefstadt on taajaan asuttua kaupunkialuetta, jossa on paljon työpaikkoja ja asuntoja. Josefstadt Josefstadtin väkiluku on 24 100, ja sen pinta-ala on 1,08 km². Se on alaltaan pienin Wienin hallintopiireistä. Josefstadt muodostuu entisistä esikaupungeista (Vorstadt) Josefstadt, Breitenfeld, Strozzigrund ja Alt-Lerchenfeld, ja lisäksi siihen on liitetty osia St. Ulrichista ja Alservorstadtista. Hallintopiirin rajoina ovat kadut Alser Strasse pohjoisessa, Lerchenfelderstrasse etelässä, Hernalsergürtel ja Lerchenfeldergürtel lännessä ja Auerspergstrasse ja Landesgerichtsstrasse idässä. Josefstadt on varakasta aluetta. Siellä asuu Itävallan presidentti Heinz Fischer, kuten ovat asuneet useimmat Wienin pormestaritkin. Josefstadt sijaitsee lähellä Wienin yliopistoa, joten se on myös opiskelijoiden suosimaa asuinaluetta. ==Lähteet== == Aiheesta muualla == Luokka:Wienin kaupunginosat
Nuori Suomi -sinetti

Nuori Suomi -sinetti on Valo-urheilujärjestön (aiemmin Nuori Suomi -järjestön) ja urheilun lajiliittojen suomalaisille urheiluseuroille myöntämä tunnustus laadukkaasta nuorisotyöstä. Sinettijärjestelmän tavoitteena on tukea seuroja kehittämään lasten ja nuorten toimintaa. Sinettiseuroja on runsaat 600 yli 40 eri lajista. Sinettiseuratoiminta alkoi vuonna 1992. == Kriteerit == Sinetin myöntämiselle on asiantuntijatietoon perustuvia laatukriteereitä, jotka sinetin haluavan seuran pitää täyttää. Kriteerit koskevat muun muassa liikkumista ja urheilua tukevaa toimintaympäristöä seurassa, harrastajien ja seuratoimijoiden innostuneisuutta; monipuolisuutta, lajitaitoja ja harjoittelua; urheilullisia elämäntapoja sekä kilpailemisen ja harrastamisen periaatteita. Lajiliittojen tehtävänä on tarkastaa omat sinettiseuransa säännöllisesti. == Lähteet == Luokka:Suomen urheilu
Steinar Lem

Steinar Lem (9. toukokuuta 1951 Oslo, Norja - 28\. huhtikuuta 2009) oli norjalainen kirjailija, yhteiskuntakriitikko ja ympäristöaktivisti. Hänet tunnettiin innokkaana kulutusyhteiskunnan kriitikkona ja hän toimi kansalaisjärjestö Framtiden i våre hender:in tiedotusjohtajana vuodesta 1985 lähtien. Hän oli erityisen tunnettu ajatuksistaan ympäristöpolitiikan ja globaalin oikeudenmukaisuuden ja resurssijaon yhdistämiseksi. Hän menehtyi parantumattomaan haimasyöpään, joka diagnosoitiin vain kaksi kuukautta ennen hänen kuolemaansa. == Teoksia == *Signaler (kokoomateos, 1973; "Tarjei Vesaas debutantpris" -palkinto) *Utenfor bymuren (novellikokoelma, 1975) *Motlys (1977), romaani *Grenseovergang (1979), romaani *Bjørneboes menneskesyn i Frihetens øyeblikk (väitöskirja, 1981) *Den tause krigen. Mot de fattige og mot miljøet – og hva som må gjøres, (1994) *Det lille livet, (2005) == Yksityiselämä == Steinar Lem oli naimisissa Gunn Hild Lemin kanssa. Pariskunnalla oli hänen kuollessaan 6-vuotiaat kaksostytöt. == Lähteet == == Aiheesta muualla == *Steinar Lem Framtiden i Våre Hender -sivustolla Luokka:Norjalaiset kirjailijat Luokka:Ympäristöaktivistit Luokka:Vuonna 1951 syntyneet Luokka:Vuonna 2009 kuolleet